Hovedpuder frarådes særligt til spædbørn, både for at mindske risikoen for vuggedød, men også fordi de egentlig ikke har brug for en.
En anbefaling lyder, at når dit barn begynder at vise behov for en pude, f.eks. ved at bruge sin bamse, dyne eller lign. under hovedet, så er det et oplagt tidspunkt at introducere hovedpuden på. Det er ofte omkring 2-års alderen at børn begynder at vise dette behov, men det varierer selvfølgelig fra barn til barn.